MUNICIPIULUI CRAIOVA

CONSILIUL LOCAL AL MUNICIPIULUI CRAIOVA


  HOTĂRÂREA NR.36

privind aprobarea  proiectului cu titlul :„CREsterea eficieNtei energetice in cadrul Liceului de Arte Marin SORESCU CRAIOVA – R.E.N.O.V.-ARTa Craiova - Corp C1 si corp C2” și a cheltuielilor aferente acestuia

          Consiliul Local al Municipiului Craiova, întrunit în şedinţa ordinară din data de 29.01.2026;

    Având în vedere referatul de aprobare nr.11011/2026, raportul nr.12700/2026 al Direcţiei Elaborare şi Implementare Proiecte și raportul de avizare nr.14662/2026 al Direcţiei Juridice, Asistenţă de Specialitate şi Contencios Administrativ prin care se propune aprobarea proiectului cu titlul: „CREsterea eficieNtei energetice in cadrul Liceului de Arte Marin SORESCU CRAIOVA – R.E.N.O.V.-ARTa Craiova - Corp C1 si corp C2” și a cheltuielilor aferente acestuia și avizele nr.1/2026 al Comisiei I - Buget Finanţe, Studii, Prognoze şi Administrarea domeniului, nr.1/2026 al Comisiei II - Urbanism, protecţia mediului şi conservarea monumentelor, nr.1/2026 al Comisiei IV - Învăţământ, Cultură, Sănătate, Culte, Tineret şi Sport și nr.1/2026 al Comisiei V- Juridică, Administraţie Publică şi Drepturi Cetăţeneşti;

În conformitate cu prevederile Ghidului solicitantului Sprijin pentru conservarea,             îmbunătățirea sau extinderea infrastructurii verzi – albastre, Prioritatea 3 „Eficienţa energetică și infrastructura verde”, Operaţiunea A - Investiții în clădirile publice în vederea asigurării/creșterii eficienței energetice și măsuri pentru utilizarea unor surse regenerabile de energie, Apelul 2 de proiecte,Cod My SMIS PRSVO/732/PRSVO_P3/OP2/RSO2.1/PRSVO_A14;
          În temeiul art.129 alin.2 lit.b și d, coroborat cu alin.7 lit.a, art.139 alin.3 lit.h, art.154 alin.1 și art.196 alin.1 lit.a din Ordonanţa de Urgenţă a Guvernului nr.57/2019 privind Codul Administrativ, cu modificările şi completările ulterioare;






       HOTĂRĂŞTE:

Art.1. Se aprobă proiectul cu titlul: „CREsterea eficieNtei energetice in cadrul Liceului de Arte Marin SORESCU CRAIOVA – R.E.N.O.V.-ARTa Craiova - Corp C1 si corp C2”, SMIS 355784, finanțat in cadrul Programului Regional Sud Vest Oltenia, Prioritatea 3 - „Eficienţa energetică și infrastructura verde”, Prioritatea 3 „Eficienţa energetică și infrastructura verde”, Operaţiunea A - Investiții în clădirile publice în vederea asigurării/creșterii eficienței energetice și măsuri pentru utilizarea unor surse regenerabile de energie,  Apelul 2 de proiecte, Cod My SMIS    PRSVO/732/PRSVO_P3/OP2/RSO2.1/PRSVO_A14.”
Art.2. Se aprobă valoarea totală a proiectului: „CREsterea eficieNtei energetice in cadrul Liceului de Arte Marin SORESCU CRAIOVA – R.E.N.O.V.-ARTa Craiova - Corp C1 si corp C2”, în cuantum de 44.994.016,45  lei (inclusiv TVA).
Art.3. Se aprobă contribuția proprie în proiect de 8.822.121,04  lei, reprezentând   achitarea tuturor cheltuielilor neeligibile ale proiectului, cât și contribuția de 2% din valoarea eligibilă a proiectului, în cuantum de 738.201,94 lei, reprezentând cofinanțarea proiectului prevăzut la art.1. 
  Art.4. Sumele reprezentând cheltuieli conexe ce pot apărea pe durata proiectului prevăzut la art.1, în vederea implementării în condiții optime, se vor asigura din bugetul local al Municipiului Craiova.
Art.5. Se aprobă asigurarea tuturor resurselor financiare necesare implementării proiectului în condițiile rambursării/ decontării ulterioare a cheltuielilor din instrumente structurale.
 Art.6. Se aprobă suportarea de către Municipiul Craiova  a sumelor reprezentând cheltuieli de mentenanță și întreținere ale proiectului prevăzut la art.1, pe întreaga perioadă de durabilitate a acestuia.
Art.7. Se împuternicește Primarul Municipiului Craiova, doamna Lia - Olguța Vasilescu să semneze toate actele necesare şi contractul de finanţare în numele Municipiului Craiova.
Art.8. Primarul Municipiului Craiova prin aparatul de specialitate: Serviciul Administraţie Publică Locală şi Relaţii cu Consiliul Local şi Direcţia Elaborare și Implementare Proiecte vor aduce la îndeplinire prevederile prezentei hotărâri. 

